Les Mestresses de Casa d'Alaquàs participen en el cicle "El Plat del Mes" organitzat pel Museu Comarcal de l'Horta Sud
11/12/2003 14:16:00

# Les Mestresses de Casa d'Alaquàs participen en el cicle "El Plat del Mes" organitzat pel Museu Comarcal de l'Horta Sud

*   11/12/2003 14:16:00
*   [Imprimir](#)
*   Compartir
*    https://www.alaquas.org/documento.asp?id\_do=8970

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8970%2F1&title=Ajuntament%20d%27Alaqu%C3%A0s.%20Prensa.Les%20Mestresses%20de%20Casa%20d%27Alaqu%C3%A0s%20participen%20en%20el%20cicle%20%22El%20Plat%20del%20Mes%22%20organitzat%20pel%20Museu%20Comarcal%20de%20l%27Horta%20Sud)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8970/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8970/8970_Form_4.jpg)](https://www.alaquas.org/ficheros/documentos/2003/2/8970/8970_Form_10.jpg "<a href='https://www.alaquas.org/ficheros/documentos/2003/2/8970/8970_Form_10.jpg' target=_blank><i class='fa fa-external-link' aria-hidden='true'></i>.Les Mestresses de Casa d'Alaquàs participen en el cicle \"El Plat del Mes\" organitzat pel Museu Comarcal de l'Horta Sud</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8970&idioma=1&autotraduce=0)

Aquesta associació ha presentat una recepta per a la realització dels pastissets de moniato

Les Mestresses de Casa d'Alaquàs van presentar el dimecres 10 de desembre al Museu Comarcal de l'Horta Sud Josep Ferrís March una recepta per a l'elaboració dels pastissets de moniato, dolç típic de tota la geografia valenciana. Aquesta presentació s'inclou dins de les activitats previstes pel Museu Comarcal de l'Horta Sud amb motiu del cicle "El Plat del Mes" i en aquest mes ha estat convidada la ciutat d'Alaquàs.

A l'acte van estar presents el Director del Museu Comarcal, Adrià Bessó; la Regidora de Cultura i Educació a l'Ajuntament d'Alaquàs, Elvira García; la Regidora de Participació de la Dona, Xelo Marín; la Presidenta de les Mestresses de Casa d'Alaquàs, Berta Jordá, així com també una gran representació d'aquest col·lectiu d'Alaquàs. En les intervencions, la Presidenta de les Mestresses d'Alaquàs va voler destacar el seu interés per continuar participant en les diferents activitats organitzades pel Museu amb l'objectiu de recuperar les tradicions més arrelades a la comarca de l'Horta Sud. En finalitzar, el Director del Museu va fer lliurament a les Mestresses de Casa d'un plat de ceràmica de Manises com a record de la seua participació en aquesta activitat.

Després de les intervencions i dels agraïments, es va procedir a la presentació de la recepta. Les sòcies d'aquesta associació van projectar un vídeo explicatiu sobre l'elaboració dels pastissets de moniato. En aquest vídeo, editat per l'Ajuntament d'Alaquàs especialment per a l'ocasió, s'expliquen, a través de diferents imatges gràfiques i una veu en off, els passos que s'han de seguir per a l'elaboració d'aquest dolç. Després de la projecció, les i els assistents van poder tastar aquests pastissets.

L'objectiu d'aquesta iniciativa posada en marxa pel Museu Comarcal de l'Horta Sud Josep Ferrís March és donar a conéixer i contribuir a la difusió de la riquesa i la diversitat gastronòmica dels pobles de l'Horta Sud com a part fonamental del seu patrimoni cultural. Així, per aquest cicle han passat al llarg d'aquest any diferents col·lectius de Mestresses de Casa d'altres poblacions de la comarca com Alcàsser, Aldaia, Xirivella i Picanya.